Jyllandsposten, 1841-04-27
Qvægsygen er udbrudt i Jylland, det sorte Flag vaier alt paa Herregaarden Vindumovergaard Tag Af 33 Køer, som i kort Tid bleve angrebne af Sygen, døde paa faa Dage ikke mindre end 17. Skræk og Angst har udbredt sig trindt om i Egnen. Fra det Offentliges Side er Cordon bleven trukken rundt om Gaarden, saa enhversomhelst Communication er ophørt. At den bedærvede Tilstand, hvori Foderet forrige Aar paa mange Steder blev hjembragt, for en stor Deel har bidraget til Qvægsygens Udbredelse paa denne Gaard antage vel mange, endskjøndt mandog vil paastaae, at Sygdommen skyldes ganske anden Oprindelse. Ligger den i den imphicerede Luft, som man antager udbreder Cholerasmitten, da maa man med Gru ræddes ved den Tanke, om denne frygtelige Landeplage nu skulde hjemsøge Landet og fra denne Side fore Død og Fordærvelse over Danmarks fredelige Sletter, som Gud forbyde. Paa en Tid, da mangen besindig" Dannemand endog i vore Stændersale ikke undsaae sig ved at lægge Vægt paa den store Beroligelse og Trøst, der laae deri, at Danmark ikke som andre Lande var udsat for voldsomme Onder, synes dette Aars Begyndelse alt i flere Dele at bekræfte det modsatte. Den halve Vintersæd er ødelagt paa de frugtbareste danske Øer, Jyderne ere blevne gjennemrystede fra Grunden af ved sidste Jordskjælv, Qvægsygens Udbredelse kan paa faa Dage finde Sted, Kronprindsens Liver i Fare og saaledes den oldenborgske Stam mee sin Ende nær – Alt tyder til indgribende Forandringer, Gud see blot i Naade til os ned og lad der bare ikke komme Rystelser paa Folket ovenfra, som nylig over Jyderne nedenfra, hvilket endnu lader Mange skjælve i Knæene blot ved at tænke paa sidste Jordskjælv. - Paa en Tid, da alle vore danske Blade vise en afgjort villie imod at optage Artikler, som have personlige Hentydninger, hvilket vistnok i det Hele taget bør billiges, i hvorvel man unægteligen hermed endog gaaer forvidt, finde vi det i høi Grad anstødende, at Aalborg Avis, benytter Publiciteten til endnu mere at ydmyge endeel unge Studerende, hvis Ubefindighed fornylig forledede dem til at begaae Lapsestreger, hvorfor de sikkerlig altfor tilstrækkeligen maae bøde, ved ifølge de optagne Forhører at blive compromitterede. Det er altfor bekjendt, hvorledes sladderagtige Rygter stedse blive forbedrede, liig omtrillede Sneebolte, hvorledes blot overgiven Spog kan blive udmalet som den frygteligste Frækhed, hvorledes der af en Flue kan gjøres en Elephant; men netop derfor formene vi, at de optagne Forhører først bør stadfæste saadanne Klager, som vedkommende Oppassere muligen have troet fornødne, blot for at erholde en Beskadigelse paa enkelte Glas m. m. erstattet, som disse i andet Fald selv maatte tilsvare. Det være iøvrigt langt fra os i fjerneste Maade at holde Haand over Uteerligheder, som, ifald de virkelig fortjente at afmales som i "Aalborg Avis, endog bør strængt afstraffes, men først maa man med Vished vide af de optagne Forhører, om Alt er passeret som der fortælles, da den allermindste Overdrivelse her altfor haardt vilde gaae ud over de Afskildrede. Lad vore Blade kun længe nok trække til Torvs med Fremstilling af begangne Bedrageligheder, Uretfærdigheder og Kjæltringstreger af alle Slags - dette er Gjenstand for Pressens fulde og meest udvidede Opmærksom hed, og hvorom man endog seer altfor lidet fremhævet men ved Rapporter og Studenters Letsindighed, hvorved de stemples som "manvais sujette, og hvis Fremtidsbanmulig endog derved for stedse kan vorde formørket, burde Følgen betænkes, som saadant utidig Nyhedskræmmeri afføder.